Politivennen, 1808-01-01
Om Overfarten mellem Lolland og Holsten. Man veed, at det fra ældgammel Tid var et Færgeløb mellem Lolland og Holsten paa de Punkter Rødby (egentlig Kramniis eller Draxminde) og Helgenhavn. Slette Veje i Lolland, Mangel paa Kørevej til Afsejlingsstedet paa Lolland, og dettes Fraliggenhed fra Købstad gjorde, at kun saa benyttede sig af denne Overfart. Den større Korthed af Vej fra Kbhvn til Holsten, over Lolland fremfor over Fyen, gjorde dog, at Opmærksomheden for et Par Aar siden droges til dette Færgeløb. Man forkastede Rødby som Førgeløbspunkt, og valgte derimod Nysted dertil. Udgiveren, der selv kjender disse Steder, har engang forhen i disse Blade, førend endnu denne Bestemmelse toges, fremsat sin Mening for at beholde og fremhielpe Rodby Færgeløb, der vel ikke nu er uden betydelige Mangler, men kan faae disse afhjulpne, hvis de udfordrende Midler bruges, og bliver dog stedse den nærmeste Punkt, hvorimod Nysted aldrig kan faae den dobbelt lange Vandfart forkotiet, der adskiller det fra den holstenste Kyst. Denne Sommers mærkeligge uventede og højst usædvanlige Tildragelser have blandt andet medført et uomstødeligt Bevis paa Vigtigheden af, at vælge ved enhver Over, fart over Vande den korteste Vej. Rødby fik derfor i Sommer Fortrinnet, fordi det galdt for dem, som gik over Lollandsstrædet, at være saa kort som muligt paa Vandet. Men ikke blot under Krigstilfælde, er dette den Rejsendes ønske; det er det altid. Jngen Bekvemmelighed ombord kan godtgjøre den Rejsende een, end sige flere Timers længere Vandrejse. Og uden at tale om, at de færreste Rejsende ere Sømænd eller Søvante, maae det tilstaaes, at de have fuldkommen Ret. Der kan paa Vandet indløbe saamange ubehagelige, forsinkende, ja endog farlige Tilfælde; man er saa ganske Slave af Vind og Vejr, kan gjøre saalidet til at hielpe sig, at man nødvendig maae foretrække, jo før jo heller at naae et Land, om der endog paa sammes nærmeste Punkt ikke er sørget alt for vel for Ens Modtagelse. Jeg tør dristig fremsætte den Mening at enhver Rejsende, der nu fra Sverrig og Sjælland, søger Tydstland over Sprogøbeltet, vil lægge Vejen over Lollandsstrædet, hvis Rødby gjøres til Overfarts Punktet og det Fornødne fremmes til Fartens Bekvemhed, Det vilde blive Postvejen, og en Postvej, hvorved ikke saa lang Tid udfordredes eller saamange Hindringer, indtil selve Standsninger, indløb. De Rejsende sparede Penge; Handelsmanden fik sine Efterretninger hurtigere, sikrere; og Kbhvn kom i en 26 Mile nærmere Forbindelse med det sydlige Fastland. Men hvad er det da, som man kalder det Fornødne til at gjøre denne Overfart ved Rødby til det, den kunde vorde? Det er: 1) Gode Landeveje fra Kjøge til Vordingborg. 2) Bedre Færgeløbsindretning ved Gaabense. 3) Bedre Landevej fra Gaabense til Guldborgsund. 4) Bedre Færgeløbsindretning ved Guldborgsund. sund 7) Bedre Landeveje fra Guldbortil Rødby. 6) En god Vej fra Rødby til Draxminde. 7) Jndretning af en god Smakkehavn i Draxminde. 8) Forbindelse over Draxminde til Tjørnebjerg, ved en m.v. 9) Landingsbro ved Kramnits paa Tjørnebjergsiden. 10) Vej fra Kramnits langs over Øen Tjørnebjerg til Draxminde. 11) En Smakkehavn bygget ved Dæmninger paa Nordsiden af Femern. 12) Landevej over Femern fra Smakkehavnen til Femersund. 13) Bedre Færgeløbsindretning over Femersund. 14) Gæstgivergaard over Draxminde. 13) Gæstgivergaard ved Smakkehavnen paa Nordsiden af Femern. 16) Gæstgivergaard ved Femersund, 17) Gæstgiver- og Befordringsgaard ved Kramnits. 18) Fyr ved Draxminde. Man vil maaske ved første Øjekast forbavses over denne Ramse af Fordringer, men den er langt fra ikke saa stor, som den synes. Gode Landeveje f. Ex. ere jo den Ting, et Land bør eje, hvad enten saa Talen er om Rødby som Punkt Fordringerne for en Færgefart eller ej. om bedre Færgefarter mellem Vordingborg og Gaabense, mellem Falster og Lolland mellem Femern og Holsten, ere jo ligele des Fordringer, der have for lang Tid siden, hvis de ere grundede, havt Adkomst til at vorde opfyldte, ihvad Færgeløbspunkt der end antoges eller antages paa Lolland. Ere de øvrige Fordringer end nøjere eller ene forbundne med en Rødbyesk Færgefart, da skulle vi see, baade at de ikke ere saa store, som de lade til, og at deres Opfyldelse vel betalte sig. (Fortsættes).